พอดีทานยาคุมประจำ แต่มีครั้งนึงลืมทานยา แต่ก็ทานยาจนหมดแผง แล้วมีอะไรกับแฟนแต่กลัวไม่ชัวร์ เลยทานยาคุมฉุกเฉินแบบเม็ดเดียว แต่เหมือนปจด.จะมา แบบนี้จะเป็นอะไรมั้ยคะ
สวัสดีค่ะ หากวันที่ลืมทานยาคุมกำเนิด ได้ผ่านมาแล้ว และเพิ่งมานึกออกในวันหลังๆ คือไม่ได้มานึกออกในวันถัดไปจากวันที่ลืมทานยา ก็ไม่จำเป็นต้องทำอะไร และไม่จำเป็นต้องทานยาคุมฉุกเฉินเข้าไปค่ะ เพราะจะไม่ได้ช่วยเพิ่มประสิทธภาพในการป้องกันการตั้งครรภ์แต่อย่างใด ในทางตรงกันข้าม จะทำให้ได้รับผลข้างเคียงโดยไม่จำเป็น และหากได้ทานยาคุมจนถึงเม็ดที่ 21 แล้ว และได้ทานยาคุมฉุกเฉินไป ก็อาจมีผลทำให้ประจำเดือนไม่มาได้ค่ะ อย่างไรก็ตาม แม้ประจำเดือนจะไม่มาในช่วงที่เว้นระยะการทานยาคุม 7 วัน เมื่อเว้นครบ 7 วันแล้ว ก็ให้เริ่มทานแผงใหม่ต่อไปได้เลย และแนะนำควรลองตรวจหาการตั้งครรภ์ดูด้วย เพื่อให้มั่นใจว่าไม่มีการตั้งครรภ์เกิดขึ้นด้วยค่ะโดยปกติ เมื่อลืมทานยาคุมกำเนิดไป 1 วัน ในวันถัดไป เมื่อนึกออก ก็ให้รีบทานเม็ดที่ลืมทันทีที่นึกได้ และให้ทานเม็ดต่อไปตามเวลาเดิมที่เคยทานเป็นปกติ ซึ่งจะเท่ากับทาน 2 เม็ดใน 1 วัน แต่หากไม่ได้ทำดังกล่าว ประสิทธิภาพในการป้องกันการตั้งครรภ์ ก็อาจลดลงไปบ้าง แต่ก็ไม่มากนักค่ะ และไม่จำเป็นต้องทานยาคุมฉุกเฉินแต่อย่างใด เพราะประสิทธิภาพของยาคุมฉุกเฉินนั้นมีน้อยกว่าค่ะ